pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-‘รมช.อนุชา’ นำขบวนการสหกรณ์ชัยนาท น้อมรำลึก "พระบิดาแห่งการสหกรณ์ไทย" เนื่องในวันสหกรณ์แห่งชาติ 2567
วันจันทร์ที่ 26 กุมภาพันธ์ 2567
‘รมช.อนุชา’ นําขบวนการสหกรณ์ชัยนาท น้อมรําลึก "พระบิดาแห่งการสหกรณ์ไทย" เนื่องในวันสหกรณ์แห่งชาติ 2567
‘รมช.อนุชา’ นําขบวนการสหกรณ์ชัยนาท น้อมรําลึก "พระบิดาแห่งการสหกรณ์ไทย" เนื่องในวันสหกรณ์แห่งชาติ 2567 ครบรอบ 108 ปีสหกรณ์ไทย
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงานวันสหกรณ์แห่งชาติจังหวัดชัยนาท ประจําปี 2567 เพื่อน้อมรําลึกในพระกรุณาธิคุณของพระราชวรวงศ์เธอ กรมหมื่นพิทยาลงกรณ์ "พระบิดาแห่งการสหกรณ์ไทย"และเป็นการแสดงถึงความรู้รักสามัคคีและความเป็นน้ําหนึ่งใจเดียวกันของขบวนการสหกรณ์ในจังหวัดชัยนาท รวมทั้งตระหนักเห็นความสําคัญของระบบสหกรณ์กับการพัฒนาเศรษฐกิจของจังหวัดชัยนาท ตอบสนองตามนโยบายของรัฐบาล ในการขับเคลื่อนระบบสหกรณ์ให้มีความเข้มแข็ง โดยมี นายสมบัติ อํานาคะ ที่ปรึกษารัฐมนตรีช่วยว่าการกระทรวงเกษตรและสหกรณ์ นางสาวภัทราภรณ์ โสเจยยะ รองปลัดกระทรวงเกษตรและสหกรณ์ นายวิทยา ชพานนท์ รองผู้ว่าราชการจังหวัดชัยนาท หัวหน้าส่วนราชการจังหวัดชัยนาท ขบวนการสหกรณ์จังหวัดชัยนาท เข้าร่วม ณ สนามกีฬาองค์การบริหารส่วนจังหวัดชัยนาท ตําบลเขาท่าพระ อําเภอเมือง จังหวัดชัยนาท
สําหรับกิจกรรมในครั้งนี้ ประกอบด้วย พิธีทําบุญตักบาตรข้าวสารอาหารแห้ง พิธีวางพานพุ่มสักการะพระราชวรวงศ์เธอ กรมหมื่นพิทยาลงกรณ์ พระบิดาแห่งการสหกรณ์ไทย และอ่านสารนายกรัฐมนตรี เนื่องในวันสหกรณ์แห่งชาติประจําปี 2567 โดย นายอนุชา นาคาศัย รมช.เกษตรฯ จากนั้น กล่าวพบปะกับสมาชิกสหกรณ์จังหวัดชัยนาท ซึ่งมีสหกรณ์รวมทั้งสิ้น 38 สหกรณ์ แบ่งเป็น สหกรณ์การเกษตร 21 แห่ง สหกรณ์ออมทรัพย์ 4 แห่ง สหกรณ์บริการ 11 แห่งสหกรณ์เครดิตยูเนียน 2 แห่ง และกลุ่มเกษตรกร 23 กลุ่ม มีสมาชิกของขบวนการสหกรณ์กว่า 64,000 คน
”กระทรวงเกษตรและสหกรณ์ จะเดินหน้ามุ่งสร้างสหกรณ์คุณภาพ เพื่อประโยชน์สู่สมาชิกสหกรณ์โดยรวม สําหรับสหกรณ์ในจังหวัดชัยนาทนั้น ได้มอบหมายให้หน่วยงานที่เกี่ยวข้องเร่งศึกษาหาแนวทางเพื่อพัฒนาเสริมศักยภาพสหกรณ์ให้มีความเข้มแข็ง เติบโตอย่างยั่งยืน ตนในฐานะรัฐมนตรีช่วยเกษตรฯ พร้อมสนับสนุนสมาชิกสหกรณ์ในทุก ๆ ด้าน ซึ่งตลอดระยะเวลา 108 ปี ที่ผ่านมาแสดงให้เห็นว่า การรวมตัวกันเป็นสหกรณ์นั้นเป็นกลไกสําคัญที่ช่วยขับเคลื่อนนโยบายต่าง ๆ ของภาครัฐ และก่อให้เกิดประโยชน์ส่วนรวมในประเทศไทย“ รมช.อนุชา กล่าว
รัฐบาลไทย-ข่าวทำเนียบรัฐบาล-นางมนพร เจริญศรี รัฐมนตรีช่วยว่าการกระทรวงคมนาคม เยี่ยมชมศูนย์ฝึกการบินหัวหิน สถาบันการบินพลเรือน
วันจันทร์ที่ 26 กุมภาพันธ์ 2567
นางมนพร เจริญศรี รัฐมนตรีช่วยว่าการกระทรวงคมนาคม เยี่ยมชมศูนย์ฝึกการบินหัวหิน สถาบันการบินพลเรือน
....
นางมนพร เจริญศรี รัฐมนตรีช่วยว่าการกระทรวงคมนาคม พร้อมคณะ เยี่ยมชมศูนย์ฝึกการบินหัวหิน จังหวัดประจวบคีรีขันธ์ สถาบันการบินพลเรือน (สบพ.) เมื่อวันที่ 25 กุมภาพันธ์ 2567 โดยมี นางสาวภัคณัฏฐ์ มากช่วย ผู้ว่าการ สบพ. พร้อมเจ้าหน้าที่ศูนย์การบินฯ ให้การต้อนรับ
นางมนพร กล่าวว่า การเยี่ยมชมศูนย์ฝึกการบินหัวหิน สบพ. ในครั้งนี้ เพื่อรับทราบแผนพัฒนา ศูนย์ฝึกการบินหัวหิน เพื่อได้เห็นสภาพและข้อเท็จจริงในการผลักดันสนับสนุนการของบประมาณ เพื่อก่อสร้างอาคารศูนย์ฝึกการบินฯ ในปีงบประมาณ พ.ศ. 2568 ในวงเงิน 414 ล้านบาท ซึ่งมีความจําเป็นอย่างยิ่งที่ศูนย์ฝึกการบินหัวหิน จะต้องได้รับการพัฒนา เนื่องจากเป็นแหล่งผลิตนักบินเชิงพาณิชย์ รวมถึงบุคลากรด้านการบินหลักของประเทศ โดยแผนพัฒนาศูนย์ฝึกการบินฯ ของ สบพ. มีความสอดคล้องกับวิสัยทัศน์ที่ 4 ของนายเศรษฐา ทวีสิน นายกรัฐมนตรี ในการผลักดันให้ประเทศไทยเป็นศูนย์กลางการบิน (Aviation Hub)
นอกจากนี้ นางมนพร ได้มอบนโยบายให้ สบพ. เตรียมความพร้อมในด้านต่าง ๆ เช่น การพัฒนาอาคารสถานที่ในเฟสที่สองและเฟสที่สาม ตามแผนการพัฒนาศูนย์ฝึกการบิน เครื่องบิน Simulator และการเตรียมบุคลากรครูการบิน เพื่อรองรับการขยายตัวของอุตสาหกรรมด้านการบินในประเทศไทย และรองรับเป็นศูนย์กลางการบิน (Aviation Hub) ของภูมิภาคต่อไป
รัฐบาลไทย-ข่าวทำเนียบรัฐบาล-นายกฯ ห่วงไฟป่าชุกจากเผาและความร้อน กำชับหน่วยงานดูแลป้องกันเหตุและแผนเผชิญเหตุเพื่อดับไฟ
วันจันทร์ที่ 26 กุมภาพันธ์ 2567
26/02/2567
นายกฯ ห่วงไฟป่าชุกจากเผาและความร้อน กําชับหน่วยงานดูแลป้องกันเหตุและแผนเผชิญเหตุเพื่อดับไฟ
นายกฯ ห่วงไฟป่าชุกจากเผาและความร้อน กําชับหน่วยงานดูแลป้องกันเหตุและแผนเผชิญเหตุเพื่อดับไฟ
วันนี้ (26 ก.พ. 67) นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นห่วง สถานการณ์ไฟป่า ที่เกิดขึ้นแล้วในหลายพื้นที่ ล่าสุดใน จังหวัดแม่ฮ่องสอน และมีแนวโน้มจะเกิดเพิ่มมากขึ้น โดยเฉพาะในช่วงฤดูร้อน ที่มีจุดความร้อนและจุดเสี่ยงที่จะเกิดการปะทุไฟได้มาก ส่งผลกระทบต่อระบบนิเวศ สิ่งแวดล้อม รวมถึงต้นเหตุของฝุ่น PM 2.5 รวมถึงการดับไฟป่าก็เป็นไปด้วยความยากลําบาก ต้องใช้สรรพกําลัง เครื่องมือและอุปกรณ์ ที่อาจเกินกําลังในการควบคุมและดับไฟ
นายกฯ จึงสั่งการกําชับหน่วยงานที่เกี่ยวข้องร่วมเฝ้าระวังพื้นที่เสี่ยง และมีความร้อนสูง ในแต่ละจุดอย่าประมาทเพื่อป้องกัน และเมื่อเกิดการติดไฟ ต้องรีบเข้าควบคุมและดับไฟในระยะเริ่มแรกให้เร็วที่สุด สั่งให้วางแผนเผชิญเหตุให้รัดกุม และปฏิบัติได้ โดยมอบหมายผู้ว่าราชการจังหวัดเป็นกลไกหลัก ในการบูรณาการความร่วมมือในทุกระดับ ทั้งจังหวัด อําเภอ และระดับท้องถิ่น รวมทั้งความร่วมมือจากกองทัพเพื่อป้องกันและรับมือสถานการณ์ไฟป่า
“สถานการณ์ไฟป่า ส่งผลเสียหายในวงกว้าง โดยเฉพาะทรัพยากรธรรมชาติ และฝุ่นละออง PM 2.5 ขอบคุณทุกภาคส่วนที่ร่วมกันควบคุมและดับไฟที่ปะทุในหลายพื้นที่ที่ผ่านมา ขอให้มีการเฝ้าระวังอย่างเข้มงวดในจุดเสี่ยงเพื่อป้องกันไฟป่า ที่มีโอกาสเกิดขึ้นง่ายในช่วงฤดูร้อน มีแผนเผชิญเหตุแก้ไขสถานการณ์ร่วมกัน เพื่อไม่ให้เกิดความเสียหายต่อทั้งสิ่งแวดล้อม ชีวิตและทรัพยากรธรรมชาติ “ นายกฯ กล่าว
รัฐบาลไทย-ข่าวทำเนียบรัฐบาล- ดีอี เปิดงานสัมมนาและประชุมทางวิชาการนานาชาติ RIIT 2004
วันจันทร์ที่ 26 กุมภาพันธ์ 2567
ดีอี เปิดงานสัมมนาและประชุมทางวิชาการนานาชาติ RIIT 2004
ต่อยอดเทคโนโลยีหุ่นยนต์อินฟอร์เมติกส์ และการควบคุมอัจฉริยะ
วันนี้ (26 กุมภาพันธ์ 2567) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนาและประชุมทางวิชาการนานาชาติ ด้านเทคโนโลยีหุ่นยนต์ อินฟอร์เมติกส์และการควบคุมอัจฉริยะ ครั้งที่ 10 (The 10th IEEE International Conference on Robotics, Informatics, and Intelligence Control Technology : RIIT2004) จัดโดยสมาคมหุ่นยนต์ อินฟอร์เมติกส์และเทคโนโลยีควบคุมอัจฉริยะ (Robotics, Informatics, and Intelligence control Technology Association: RIITA) ร่วมกับสมาคมคอมพิวเตอร์แห่งประเทศไทยในพระบรมราชูปถัมภ์ สถาบันอุดมศึกษาด้านวิทยาศาสตร์และเทคโนโลยี 9 แห่ง และสมาคมวิชาการหุ่นยนต์แห่งประเทศไทย เพื่อเป็นเวทีการนําเสนอและแลกเปลี่ยนผลงานทางวิชาการและวิจัยของคณาจารย์ นักวิชาการ นักวิจัย และนักศึกษาจากทั่วโลก นําเสนอองค์ความรู้ในศาสตร์ต่าง ๆ ด้านเทคโนโลยีในปัจจุบัน รวมถึงงานนิทรรศการแสดงเทคโนโลยีอุตสาหกรรมด้านหุ่นยนต์ อินฟอร์เมติกส์ และการควบคุมอัจฉริยะ ณ สามย่านมิตรทาวน์ ฮอลล์ ปทุมวัน กรุงเทพฯ
โดยในงาน RIIT2004 ประกอบด้วย 3 กิจกรรม 1) งานประชุมเชิงวิชาการ เพื่อเป็นเวทีการนําเสนอและ แลกเปลี่ยน ผลงานทางวิชาการ และวิจัยของคณาจารย์ นักวิชาการ นักวิจัย และนักศึกษาจากทั่วโลก
2)งานอบรมสัมมนานานาชาติ เป็นการนําเสนอองค์ความรู้ในศาสตร์ต่างๆ ด้านเทคโนโลยีในปัจจุบัน เพื่อผู้เข้ารับการอบรม มีความเข้าใจและสามารถนําไปบูรณาการ ในชีวิตประจําวัน และพัฒนา ต่อยอด ขยายผล ในผลิตภัณฑ์ขององค์กร หรือหน่วยงาน
3)การจัดนิทรรศการแสดงเทคโนโลยีอุตสาหกรรมด้านหุ่นยนต์อินฟอร์เมติกส์ และการควบคุมอัจฉริยะ เป็นการสร้างโอกาสให้ผู้ผลิตและจําหน่ายหรือให้บริการสินค้าเทคโนโลยีด้านระบบคอมพิวเตอร์ อุปกรณ์สื่อสาร อุปกรณ์ประมวลผล อุปกรณ์อํานวยความสะดวกสมัยใหม่ในรูปแบบต่างๆ นําเสนอแก่ผู้ที่สนใจเข้าร่วมงาน
รัฐบาลไทย-ข่าวทำเนียบรัฐบาล-การเข้าร่วมกิจกรรมส่งเสริมการท่องเที่ยว “เที่ยวใต้สุดใจ” ณ จังหวัดปัตตานี จังหวัดยะลา และจังหวัดนราธิวาส ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
วันอาทิตย์ที่ 25 กุมภาพันธ์ 2567
การเข้าร่วมกิจกรรมส่งเสริมการท่องเที่ยว “เที่ยวใต้สุดใจ” ณ จังหวัดปัตตานี จังหวัดยะลา และจังหวัดนราธิวาส ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ระหว่างวันที่ 27-29 กุมภาพันธ์ 2567
การเข้าร่วมกิจกรรมส่งเสริมการท่องเที่ยว “เที่ยวใต้สุดใจ” ณ จังหวัดปัตตานี จังหวัดยะลา และจังหวัดนราธิวาส
ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ระหว่างวันที่ 27-29 กุมภาพันธ์ 2567
รัฐบาลไทย-ข่าวทำเนียบรัฐบาล-นายกรัฐมนตรี ต้อนรับ ผู้สำเร็จราชการแห่งเครือรัฐออสเตรเลีย
วันพุธที่ 21 กุมภาพันธ์ 2567
21/02/2567
นายกรัฐมนตรี ต้อนรับ ผู้สําเร็จราชการแห่งเครือรัฐออสเตรเลีย
วันพุธที่ 14 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ต้อนรับ พลเอกเดวิด เฮอร์ลีย์
ผู้สําเร็จราชการแห่งเครือรัฐออสเตรเลียและภริยา ในโอกาสเยือนประเทศไทยอย่างเป็นทางการระหว่างวันที่
13 – 17 ก.พ. 2567 โดยในระหว่างการเยือน พระบาทสมเด็จพระเจ้าอยู่หัว และ สมเด็จพระนางเจ้าฯ
พระบรมราชินี
พระราชทานพระบรมราชวโรกาสให้ผู้สําเร็จราชการเครือรัฐออสเตรเลียเข้าเฝ้าทูลละอองธุลีพระบาท
แสดงให้เห็นถึงความสัมพันธ์ที่ใกล้ชิดและมิตรภาพระหว่างราชอาณาจักรไทยและเครือรัฐออสเตรเลียตั้งแต่ระ
ดับราชวงศ์ รัฐบาล และประชาชน
ทั้งยังเป็นโอกาสให้ไทยและออสเตรเลียได้กระชับความร่วมมือกันในฐานะหุ้นส่วนทางยุทธศาสตร์โดยเฉพาะใน
ด้านเศรษฐกิจ สังคม และวัฒนธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมผู้บริหารระดับสูงกระทรวงเกษตรและสหกรณ์ ครั้งที่ 2/2567
วันพุธที่ 21 กุมภาพันธ์ 2567
กระทรวงเกษตรฯ จัดประชุมผู้บริหารระดับสูงกระทรวงเกษตรและสหกรณ์ ครั้งที่ 2/2567
กระทรวงเกษตรฯ จัดประชุมผู้บริหารระดับสูงกระทรวงเกษตรและสหกรณ์ ครั้งที่ 2/2567
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมผู้บริหารระดับสูงกระทรวงเกษตรและสหกรณ์ ครั้งที่ 2/2567 โดยมีนายไชยา พรหมา รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ และผู้บริหารทุกหน่วยงานในสังกัดกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์
ทั้งนี้ ที่ประชุมได้ติดตามสถานการณ์น้ํา และการแก้ปัญหาภัยแล้งและอุทกภัย ความก้าวหน้าผลการทําข้อตกลงความร่วมมือระหว่างหน่วยงานในสังกัดกระทรวงเกษตรและสหกรณ์กับหน่วยงานภายนอก และแผนการติดตามความก้าวหน้าการขับเคลื่อนนโยบายและข้อสั่งการสําคัญของรัฐมนตรีว่าการกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-'ธรรมนัส' ลงพื้นที่ติดตามโครงการอ่างเก็บน้ำกุดตาเพชร
วันพุธที่ 21 กุมภาพันธ์ 2567
'ธรรมนัส' ลงพื้นที่ติดตามโครงการอ่างเก็บน้ํากุดตาเพชร
'ธรรมนัส' ลงพื้นที่ติดตามโครงการอ่างเก็บน้ํากุดตาเพชร พร้อมขับเคลื่อนการดําเนินงานภาคการเกษตรในพื้นที่จังหวัดลพบุรี
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์น้ําและพบปะเกษตรกร ณ โครงการอ่างเก็บน้ํากุดตาเพชร ตําบลกุดตาเพชร อําเภอลําสนธิ จังหวัดลพบุรี ว่า การลงพื้นที่ในวันนี้ได้มีการติดตามความก้าวหน้าการดําเนินงานโครงการจ้างเหมาระบบส่งน้ําอ่างเก็บน้ํากุดตาเพชรในพื้นที่จังหวัดลพบุรี ซึ่งมีความพร้อมด้านแบบก่อสร้าง และอยู่ในระหว่างการดําเนินงานการจัดสรรหาที่ดิน อย่างเร่งรัดภายในปีงบประมาณ พ.ศ. 2568
ในโอกาสนี้ รัฐมนตรีว่าการกระทรวงเกษตรและสหกรณ์ ได้มอบโฉนดเพื่อการเกษตรให้แก่เกษตรกร จํานวน 129 ราย แบ่งเป็น อําเภอลําสนธิ จํานวน 68 ราย 84 แปลง เนื้อที่ 726-2-56 ไร่ และอําเภอชัยบาดาล จํานวน 61 ราย 70 แปลง เนื้อที่ 695-1-79 ไร่ นอกจากนี้ ได้มีการปล่อยพันธุ์สัตว์น้ําซึ่งเป็นสัตว์เศรษฐกิจสร้างรายได้ให้แก่เกษตรกร ได้แก่ ปลากะโห้ ปลาตะเพียนขาว ปลาตะเพียนทอง และปลาสร้อยขาว จํานวน 200,000 ตัว อีกด้วย
ทั้งนี้ พื้นที่จังหวัดลพบุรี มีความอุดมสมบูรณ์เหมาะแก่การเพาะปลูกและมีประวัติศาสตร์อันยาวนาน โดยมีพื้นที่ทั้งหมดประมาณ 4.06 ล้านไร่ เป็นพื้นที่การเกษตรประมาณ 2.84 ล้านไร่ ครัวเรือนเกษตรกร 305,000 ครัวเรือน มีระบบชลประทานจากโครงการเขื่อนเจ้าพระยา และเขื่อนป่าสักชลสิทธิ์ ครอบคลุมพื้นที่ 0.67 ล้านไร่ ทําให้มีแหล่งน้ําสําหรับการเพาะปลูกพืชเศรษฐกิจและการเกษตรที่สําคัญ ได้แก่ ข้าว 0.81 ล้านไร่ รองลงมา คือ ข้าวโพดเลี้ยงสัตว์ 0.38 ล้านไร่ อ้อยโรงงาน 0.37 ล้านไร่ และมันสําปะหลัง 0.34 ล้านไร่ ด้านปศุสัตว์ ได้แก่ ไก่เนื้อ โคนม และโคเนื้อ โดยมีมูลค่าการจําหน่ายสินค้าเกษตรมากที่สุด คือ ไก่เนื้อ มูลค่า 14,400 ล้านบาท จังหวัดลพบุรี มีผลิตภัณฑ์มวลรวม GPP ภาคการเกษตร มูลค่า 17,775 ล้านบาท คิดเป็น ร้อยละ 16.15 ของผลิตภัณฑ์มวลรวม GPP จังหวัดลพบุรี
รัฐบาลไทย-ข่าวทำเนียบรัฐบาล-“รมช.อนุชา” แสดงศักยภาพการเกษตรไทยในเวที FAO ภูมิภาคเอเชียและแปซิฟิก ณ ศรีลังกา
วันอังคารที่ 20 กุมภาพันธ์ 2567
“รมช.อนุชา” แสดงศักยภาพการเกษตรไทยในเวที FAO ภูมิภาคเอเชียและแปซิฟิก ณ ศรีลังกา
“รมช.อนุชา” แสดงศักยภาพการเกษตรไทยในเวที FAO ภูมิภาคเอเชียและแปซิฟิก ณ ศรีลังกา
วันนี้ (20 ก.พ. 2567) ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ มอบหมายให้ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เข้าร่วมการประชุมสมัชชาองค์การอาหารและการเกษตรแห่งสหประชาชาติ ประจําภูมิภาคเอเชียและแปซิฟิค ระดับรัฐมนตรี ครั้งที่ 37 (The 37th Session of the Regional Conference for Asia and the Pacific (APRC), Ministerial Session) พร้อมด้วย นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และ ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ ณ กรุงโคลัมโบ สาธารณรัฐสังคมนิยมประชาธิปไตยศรีลังกา
เวลา 09.00 น. ตามเวลาท้องถิ่น กรุงโคลัมโบ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ได้เข้าร่วมพิธีเปิดการประชุมฯ โดยการประชุมในครั้งนี้ ได้รับเกียรติจากท่านรนิล วิกรมสิงหะ ประธานาธิบดีศรีลังกา เป็นประธานในพิธีเปิด พร้อมด้วย ดร.ฉู ตงหยู ผู้อํานวยการใหญ่องค์การอาหารและการเกษตรแห่งสหประชาชาติ และนายมหินทา อมราวีระ รัฐมนตรีกระทรวงเกษตรและอุตสาหกรรมการเพาะปลูกศรีลังกา ร่วมกล่าวเปิดการประชุมฯ โดยการประชุมในครั้งนี้มีรัฐมนตรีเกษตรจากทวีปเอเชียและแปซิฟิก จํานวน 13 ประเทศ เข้าร่วม และรัฐมนตรีช่วยว่าการเกษตร จํานวน 11 ประเทศ เข้าร่วม
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ได้กล่าวสุนทรพจน์ว่า ประเทศไทยพร้อมสนับสนุนการดําเนินงานของ FAO ประจําภูมิภาคเอเชียและแปซิฟิกอย่างต่อเนื่องใน 2 ปีต่อจากนี้ เพื่อพลิกโฉมระบบเกษตรและอาหาร เพื่อการผลิตที่ยั่งยืน และมีโภชนาการที่ดี รวมถึงการเร่งจัดการทรัพยากรธรรมชาติที่ยั่งยืนเพื่อการอนุรักษ์ความหลากหลายทางชีวภาพและการดําเนินการด้านสภาพภูมิอากาศ พร้อมทั้ง สนับสนุนการเปลี่ยนแปลงในชนบทอย่างครอบคลุมเพื่อระบบเกษตรและอาหารที่ยั่งยืน และสังคมชนบทที่เท่าเทียม และการสร้างระบบเกษตรและอาหารที่ยั่งยืนและยืดหยุ่นของประเทศหมู่เกาะขนาดเล็ก เพื่อให้ภูมิภาคเอเชียและแปซิฟิกเป็นประเทศที่มีความมั่นคงทางอาหาร ยั่งยืน ยืดหยุ่น และเป็นธรรม บรรลุเป้าหมายการพัฒนาที่ยั่งยืนร่วมกัน โดยประเทศไทยพร้อมและยินดีแลกเปลี่ยนประสบการณ์ด้านเกษตรและอาหารที่ไทยมีศักยภาพแก่ประเทศสมาชิกอย่างต่อเนื่องต่อไป
ด้าน ประธานาธิบดีศรีลังกา และผู้อํานวยการใหญ่องค์การอาหารและการเกษตรแห่งสหประชาชาติ ได้กล่าวชื่นชมศักยภาพของประเทศไทยด้านเกษตรและอาหาร ว่าสามารถเป็นตัวอย่างที่ดีของภูมิภาค โดยหวังให้ประเทศไทยแลกเปลี่ยนความรู้ด้านการเกษตรให้แก่ประเทศสมาชิกในอนาคตต่อไป
“ภายใต้การนําของนายเศรษฐา ทวีสิน นายกรัฐมนตรี ได้เดินหน้าเจรจาการค้า ทํางานเชิงรุกขยายตลาดสินค้าการเกษตรของประเทศไทย ซึ่งไทยและศรีลังกาได้ลงนามความตกลงการค้าเสรี (FTA) เมื่อต้นเดือนที่ผ่านมา สําหรับ FTA กับศรีลังกา ครอบคลุมความตกลงการค้าสินค้า การค้าบริการ การลงทุน กฎว่าด้วยถิ่นกําเนิดสินค้า อุปสรรคทางเทคนิคต่อการค้า กฎหมาย และความร่วมมือด้านต่างๆ จะช่วยให้เศรษฐกิจไทยขยายตัวเพิ่มขึ้น 0.02% มูลค่า 80 ล้านดอลลาร์สหรัฐ รวมทั้งขยายการลงทุนและขยายมูลค่าการส่งออกของไทยไปศรีลังกา ทั้งนี้ ในปี 2566 การค้าระหว่างไทยและศรีลังกามีมูลค่า 415.30 ล้านดอลลาร์สหรัฐ โดยไทยส่งออกไปศรีลังกา มูลค่า 291.17 ล้านดอลลาร์สหรัฐ สินค้าส่งออกสําคัญของไทย อาทิ อัญมณีและเครื่องประดับ น้ํามันสําเร็จรูปยาง ผ้าผืน ยางพารา และเคมีภัณฑ์” นายอนุชา ย้ํา
รัฐบาลไทย-ข่าวทำเนียบรัฐบาล-Govt to look into possibility of adjusting official titles and positions to reflect gender equality and diversity
วันพุธที่ 21 กุมภาพันธ์ 2567
21/02/2567
Govt to look into possibility of adjusting official titles and positions to reflect gender equality and diversity
Govt to look into possibility of adjusting official titles and
positions to reflect gender equality and diversity
February 20, 2024, at 1200hrs, at the Command Building I, Government House, following the
weekly cabinet meeting, Prime Minister and Minister of Finance Srettha Thavisin disclosed that
he has instructed concerned agencies to look into the possibility of using the more proper titles
and positions to promote gender equality and diversity, prevent devaluing of gender and
economic status, and recognize dignity of people of all groups.
With the diversity in Thai society, the Prime Minister does not want to see people addressing
others with demeaning terms. The Government whip and Ministry of Social Development and
Human Security are assigned to discuss and scrutinize the draft Gender Recognition Act to be
proposed to the cabinet, and, later, to the Parliament.
รัฐบาลไทย-ข่าวทำเนียบรัฐบาล-กระทรวงเกษตรฯ มุ่งยกระดับสินค้าเกษตรสุรินทร์ สนับสนุนโคขุนวากิว ไก่ย่างไม้มะดันห้วยทับทัน ขึ้นทะเบียน GI
วันพุธที่ 21 กุมภาพันธ์ 2567
กระทรวงเกษตรฯ มุ่งยกระดับสินค้าเกษตรสุรินทร์ สนับสนุนโคขุนวากิว ไก่ย่างไม้มะดันห้วยทับทัน ขึ้นทะเบียน GI
กระทรวงเกษตรฯ มุ่งยกระดับสินค้าเกษตรสุรินทร์ สนับสนุนโคขุนวากิว ไก่ย่างไม้มะดันห้วยทับทัน
ขึ้นทะเบียน GI พร้อมผลักดันสุรินทร์โมเดล เร่งสร้างรายได้ให้เกษตรกร
นายคุณากร ปรีชาชนะชัย ผู้ช่วยเลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจาก นายไชยา พรหมา รัฐมนตรีช่วยว่าการกระทรวงเกษตรและสหกรณ์ ให้เป็นประธานกล่าวเปิดการฝึกอบรม หลักสูตร "การขอขึ้นทะเบียนสิ่งบ่งชี้ทางภูมิศาสตร์ (GI) และการพัฒนาศักยภาพด้านการตลาดสินค้าอัตลักษณ์พื้นถิ่น" โดยมีผู้บริหาร เจ้าหน้าที่สังกัดกระทรวงเกษตรฯ และหน่วยงานส่วนจังหวัด เข้าร่วม ณ โรงแรมทองธารินทร์ อําเภอเมืองสุรินทร์ จังหวัดสุรินทร์ สําหรับการฝึกอบรมดังกล่าว มีวัตถุประสงค์เพื่อความรู้ความเข้าใจเกี่ยวกับกระบวนการขอขึ้นทะเบียนสินค้าเป็นสิ่งบ่งขี้ทางภูมิศาสตร์ (GI) และการตลาดสินค้าอัตลักษณ์พื้นถิ่นให้กับเกษตรกร และเจ้าหน้าที่กรมปศุสัตว์ รวมถึงนําความรู้ไปใช้ในการยื่นคําขอขึ้นทะเบียนสิ่งบ่งชี้ทางภูมิศาสตร์ (GI) สินค้าโคขุนสุรินทร์วากิว และไก่ย่างไม้มะดันห้วยทับทัน ที่ส่งผลต่อการเพิ่มมูลค่า และสามารถต่อยอดด้านการตลาดได้
“กระทรวงเกษตรฯ โดยกรมปศุสัตว์มุ่งมั่นดําเนินภารกิจพัฒนาด้านปศุสัตว์ให้มีการบริหารจัดการที่ดีไปจนถึง
แปรรูปปศุสัตว์ให้สามารถจําหน่ายสู่ผู้บริโภคทั้งในและต่างประเทศ ทําให้เกษตรกรมีรายได้ที่มั่นคงตามนโยบายรัฐบาลตลาดนํา นวัตกรรมเสริม เพิ่มรายได้ และเป้าหมายการพัฒนาที่ยั่งยืน (Sustainable Development Goals : SDGs) ซึ่งการฝึกอบรมหลักสูตรดังกล่าว จะสามารถพัฒนาศักยภาพเจ้าหน้าที่และเกษตรกรให้มีความรู้ความเข้าใจเพื่อเตรียมความพร้อมในการขอขึ้นทะเบียนสิ่งบ่งชี้ทางภูมิศาสตร์ (GI) ในพื้นที่ของตนเองได้ รวมถึงยกระดับสินค้าให้ได้รับการคุ้มครองสิทธิ์ จนสร้างความเชื่อมั่น
ในคุณภาพ และคุณลักษณะพิเศษของสินค้าที่แตกต่างจากแหล่งอื่นให้เกิดการต่อยอดสู่ตลาดสากลต่อไป” ผู้ช่วยเลขานุการฯ รมว.กษ. กล่าวเพิ่มเติม
นอกจากนี้ นายคุณากร ผู้ช่วยเลขานุการเกษตรฯ ได้ตรวจเยี่ยมการปฏิบัติงานการควบคุมเคลื่อนย้ายสัตว์เพื่อการส่งออก ณ ด่านกักกันสัตว์สุรินทร์ และสํารวจพื้นที่ชายแดนไทย-กัมพูชา อําเภอกาบเชิง จังหวัดสุรินทร์ ซึ่งจะมีการจัดศูนย์ฝึกและพัฒนาราษฎรไทยบริเวณชายแดนสุรินทร์ ตลาดอาเซียนช่องจอม และจุดผ่านแดนถาวรช่องจอม รวมถึงตรวจเยี่ยมจุดตรวจร่วมบูรณาการสินค้าเกษตรสําหรับจัดโครงการสุรินทร์โมเดล (Surin Model) ครั้งที่ 3 อีกด้วย
รัฐบาลไทย-ข่าวทำเนียบรัฐบาล-“นฤมล” ผู้แทนการค้า เผยกลุ่มบริษัท TORAY (โทเร) สนใจขยายการลงทุนอุตสาหกรรมไบโอรีไฟเนอรี่ในไทยเพิ่มขึ้น
วันพุธที่ 21 กุมภาพันธ์ 2567
21/02/2567
“นฤมล” ผู้แทนการค้า เผยกลุ่มบริษัท TORAY (โทเร) สนใจขยายการลงทุนอุตสาหกรรมไบโอรีไฟเนอรี่ในไทยเพิ่มขึ้น
“นฤมล” ผู้แทนการค้า เผยกลุ่มบริษัท TORAY (โทเร) สนใจขยายการลงทุนอุตสาหกรรมไบโอรีไฟเนอรี่ในไทยเพิ่มขึ้น
วันนี้ (21 กุมภาพันธ์ 2567) เวลา 09.30 น. ศาสตราจารย์ นฤมล ภิญโญสินวัฒน์ ผู้แทนการค้าไทย หารือกับนายมาซาฮิเดะ มัตซึมูระ Vice President บริษัท โทเรอินดัสตรีส์ประเทศญี่ปุ่น และประธานกลุ่มบริษัท TORAY โทเรในประเทศไทย ถึงมาตรการส่งเสริมการลงทุนที่เกี่ยวข้องของกลุ่มบริษัทฯ ในประเทศไทย
ผู้แทนการค้า กล่าวว่า TORAY (โทเร) เข้ามาลงทุนในประเทศไทยครั้งแรกในปี พ.ศ. 2506 โดยการตั้งบริษัท ไทยโทเร เท็กซ์ไทล์ มิลลส์ จํากัด (TTTM) ต่อมาในปี พ.ศ. 2562 TTTM ได้ควบรวมกิจการกับบริษัท ลัคกี้เท็คซ์ (ไทย) จํากัด (มหาชน) กลายเป็นบริษัท โทเร เท็กซ์ไทล์ (ประเทศไทย) จํากัด (มหาชน) โทเรได้ขยายธุรกิจเพื่อสนับสนุน การผลิตในแนวดิ่งในประเทศไทย ปัจจุบันมีบริษัทในกลุ่มโทเรจํานวน 9 บริษัท (โรงงาน 12 แห่ง) ตั้งอยู่ในประเทศไทย ซึ่งกลุ่มบริษัท Toray เป็นบริษัทญี่ปุ่นรายสําคัญที่มีการลงทุนในไทยอันดับต้น ๆ มีโครงการที่ได้รับการส่งเสริมการลงทุน ทั้งสิ้น 32 โครงการ
ผู้แทนการค้า เปิดเผยว่า จากการหารือกับนายมาซาฮิเดะ มัตซึมูระ กลุ่มบริษัท TORAY (โทเร) มีความสนใจขยายลงทุนอุตสาหกรรมไบโอรีไฟเนอรี่ ซึ่งเป็นการแปรรูปชีวมวลด้วยกระบวนการทางกายภาพ เคมี และ/หรือชีวภาพเพื่อให้ได้ผลิตภัณฑ์ฐานชีวภาพ (Bio-based product) ประเภทต่าง ๆ เช่น ผลิตภัณฑ์เคมีชีวภาพ วัสดุชีวภาพ สารชีวภาพที่ให้คุณสมบัติพิเศษสําหรับนําไปผลิตเป็นอาหารเสริมสุขภาพ เครื่องสําอาง และยา โดยในปี 2566 ได้ลงทุนเป็นเงินจํานวน 1.2 billion yen ในบริษัทลูกที่ตั้งอยู่ในประเทศไทย และกําลังพิจารณาวางแผนลงทุนเพิ่มเติมอย่างต่อเนื่อง นอกจากนี้ กลุ่มบริษัท TORAY (โทเร) ยังมีความสนใจและพิจารณาเพิ่มกําลังการผลิตในผลิตภัณฑ์พลาสติกวิศวกรรม (Engineering Plastics) ซึ่งเป็นกลุ่มพลาสติกที่ผ่านกรรมวิธีการปรับแต่งโครงสร้างทําให้มีประสิทธิภาพ ซึ่งปัจจุบันตลาดมีความต้องการสูงขึ้น สืบเนื่องจากการขยายการผลิตยานยนต์ไฟฟ้าที่มีการนําพลาสติกวิศวกรรมมาขึ้นรูปเป็นส่วนประกอบต่าง ๆ และอาจจะลงทุนเพิ่มในเรื่องการติดตั้งแผงโซล่าเซลล์ในสายการผลิตเดิม
“รัฐบาลภายใต้การนําของนายเศรษฐา ทวีสิน นายกรัฐมนตรี ให้ความสําคัญต่ออุตสาหกรรมสีเขียว เพื่อการพัฒนาที่ยั่งยืน สู่สังคมคาร์บอนต่ํา พร้อมสนับสนุนส่งเสริมการดําเนินกิจการอุตสาหกรรมสีเขียว ผ่านมาตรการต่าง ๆ ของรัฐบาล ซึ่งการดําเนินกิจการของกลุ่มบริษัท TORAY (โทเร) ในประเทศไทย ถือเป็นการตอบโจทย์การส่งเสริมอุตสาหกรรมสีเขียวของรัฐบาล” ผู้แทนการค้าไทย ย้ํา
รัฐบาลไทย-ข่าวทำเนียบรัฐบาล-รพร.นครไทย เป็นแกนหลักขับเคลื่อนงานเฉลิมพระเกียรติฯ ดูแลสุขภาพพระสงฆ์และชาวพิษณุโลก
วันพุธที่ 21 กุมภาพันธ์ 2567
รพร.นครไทย เป็นแกนหลักขับเคลื่อนงานเฉลิมพระเกียรติฯ ดูแลสุขภาพพระสงฆ์และชาวพิษณุโลก
องคมนตรี ติดตามความก้าวหน้าการพัฒนางานโรงพยาบาลสมเด็จพระยุพราชนครไทย ชื่นชมเป็นแกนหลักในการขับเคลื่อนงานเฉลิมพระเกียรติพระบาทสมเด็จพระเจ้าอยู่หัว และร่วมส่งเสริม ดูแลสุขภาพพระสงฆ์และประชาชนชาวพิษณุโลก
องคมนตรี ติดตามความก้าวหน้าการพัฒนางานโรงพยาบาลสมเด็จพระยุพราชนครไทย ชื่นชมเป็นแกนหลักในการขับเคลื่อนงานเฉลิมพระเกียรติพระบาทสมเด็จพระเจ้าอยู่หัว และร่วมส่งเสริม ดูแลสุขภาพพระสงฆ์และประชาชนชาวพิษณุโลก พร้อมกันนี้ได้มอบถุงของขวัญพระราชทานให้กับผู้ป่วย และให้กําลังใจบุคลากรผู้ปฏิบัติงาน
วันนี้ (21 กุมภาพันธ์ 2567) ที่ โรงพยาบาลสมเด็จพระยุพราชนครไทย จังหวัดพิษณุโลก นายพลากร สุวรรณรัฐ องคมนตรี ในฐานะรองประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์ภาณุมาศ ญาณเวทย์สกุล รองปลัดกระทรวงสาธารณสุข คณะผู้บริหาร และหน่วยงานที่เกี่ยวข้อง ลงพื้นที่ติดตามผลการดําเนินงานของโรงพยาบาล มอบประกาศเกียรติคุณผู้ทําคุณประโยชน์ให้แก่มูลนิธิโรงพยาบาลสมเด็จ
พระยุพราช พร้อมมอบถุงของขวัญพระราชทานให้กับผู้ป่วยและให้กําลังใจบุคลากรผู้ปฏิบัติงาน
นายแพทย์ภาณุมาศ ญาณเวทย์สกุล รองปลัดกระทรวงสาธารณสุข กล่าวว่า เนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว 6 รอบ 28 กรกฎาคม 2567 กระทรวงสาธารณสุขได้จัดโครงการเพื่อเฉลิมพระเกียรติฯ หลายโครงการ โดยกําหนดเป็น 1 ในนโยบายการดําเนินงานของกระทรวงสาธารณสุข รวมทั้งเป็นยุทธศาสตร์หลักของโรงพยาบาลสมเด็จพระยุพราช อาทิ โครงการพาหมอไปหาประชาชน, โครงการถวายการดูแลสุขภาพให้กับพระภิกษุสงฆ์ สามเณร และผู้นําทางศาสนา, โครงการฟันเทียมและรากฟันเทียมเฉลิมพระเกียรติฯ เป็นต้น ซึ่งโรงพยาบาลสมเด็จพระยุพราชนครไทยได้เป็นแกนหลักในการขับเคลื่อนงานเฉลิมพระเกียรติพระบาทสมเด็จพระเจ้าอยู่หัวมาอย่างต่อเนื่อง
โดย “โครงการถวายการดูแลสุขภาพให้กับพระภิกษุสงฆ์ สามเณร และผู้นําทางศาสนา” มีพระสงฆ์ที่ได้รับการตรวจคัดกรองสุขภาพ 205 รูป พบพระสงฆ์ที่เป็นกลุ่มเสี่ยง ร้อยละ 20.18 และกลุ่มป่วยร้อยละ 44.04 โรคที่พบมากสุด 3 อันดับ ได้แก่ ความดันโลหิตสูง เบาหวาน และไขมันในเลือด “โครงการพาหมอไปหาประชาชน เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567” ได้จัดกิจกรรมที่ โรงพยาบาลสมเด็จพระยุพราชนครไทย และโรงเรียนนครบางยางพิทยาคม จํานวน 20 คลินิก ผู้เข้าร่วมโครงการประมาณ 4,500 คน ส่วน “โครงการฟันเทียมและรากฟันเทียมเฉลิมพระเกียรติฯ”ในปีงบประมาณ 2566 ให้บริการใส่ฟันเทียม 198 ราย และปีงบประมาณ 2567 มีให้บริการใส่ฟันเทียมไปแล้ว 71 ราย ส่วนบริการรากฟันเทียม มีผู้ขอรับบริการ 18 ราย ผ่านเกณฑ์การตรวจประเมินสภาวะสุขภาพและสภาพสันเหงือก ได้รับการฝังรากเทียมไปแล้ว 3 ราย
ทั้งนี้ โรงพยาบาลสมเด็จพระยุพราชนครไทย เป็นโรงพยาบาลชุมชนแม่ข่าย ให้บริการรักษาโรคทั่วไปและโรคเฉพาะทาง 7 สาขา ได้แก่ อายุรกรรม ศัลยกรรม ออโธปิดิกส์ กุมารเวชกรรม สูตินรีเวชกรรม วิสัญญีวิทยา และเวชศาสตร์ครอบครัว มีการพัฒนาระบบบริการดิจิทัล เป็น OPD และ IPD Paperless จัดตั้งหน่วยบริการปฐมภูมิ 5 แห่ง และพัฒนาทีม 3 หมอ ครอบคลุมเป้าหมายทุกพื้นที่ในอําเภอนครไทย
******************************************* 21 กุมภาพันธ์ 2567
รัฐบาลไทย-ข่าวทำเนียบรัฐบาล-All sectors called on to maintain cleanliness of public spaces during auspicious year of His Majesty the King&#39;s 6th Cycle Birthday Anniversary
วันพุธที่ 21 กุมภาพันธ์ 2567
21/02/2567
All sectors called on to maintain cleanliness of public spaces during auspicious year of His Majesty the King's 6th Cycle Birthday Anniversary
All sectors called on to maintain cleanliness of public spaces
during auspicious year of His Majesty the King's 6th Cycle
Birthday Anniversary
February 20, 2024, at 1200hrs, at the Command Building I, Government House, following the
weekly cabinet meeting, Prime Minister and Minister of Finance Srettha Thavisin disclosed that
as part of the year-long celebration to commemorate His Majesty the King&#39;s 6 th Cycle Birthday
Anniversary, the cabinet has sought cooperation from Ministry of Justice’s Department of
Corrections, security agencies, armed forces, and provincial governors to maintain cleanliness of
public spaces, such as, footpaths, public parks, drainage system, water sources, etc.,
throughout this auspicious year. This is also to prevent flood disaster.
รัฐบาลไทย-ข่าวทำเนียบรัฐบาล-PM: Next cabinet retreat to be held in Phayao province during March 18-19
วันพุธที่ 21 กุมภาพันธ์ 2567
21/02/2567
PM: Next cabinet retreat to be held in Phayao province during March 18-19
PM: Next cabinet retreat to be held in Phayao province during March 18-19
February 20, 2024, at 1200hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that the next cabinet retreat will be held in Phayao province during March 18-19, 2024.
รัฐบาลไทย-ข่าวทำเนียบรัฐบาล-กรุงไทยปลื้ม S&P Global คัดเลือกเป็นหนึ่งในทำเนียบ The Sustainability Yearbook 2024
วันพุธที่ 21 กุมภาพันธ์ 2567
21/02/2567
กรุงไทยปลื้ม S&P Global คัดเลือกเป็นหนึ่งในทําเนียบ The Sustainability Yearbook 2024
ธ.กรุงไทยได้รับคัดเลือกจาก S&P Global ให้อยู่ในทําเนียบธุรกิจที่มีความยั่งยืน The Sustainability Yearbook 2024 กลุ่มธนาคาร ตอกย้ําความสําเร็จการเดินหน้าธุรกิจ ควบคู่กับการดูแลสิ่งแวดล้อม สังคม และธรรมาภิบาล สะท้อนวิสัยทัศน์ เคียงข้างไทย สู่ความยั่งยืน
ธนาคารกรุงไทย ได้รับการคัดเลือกให้อยู่ในธุรกิจที่มีความยั่งยืน (The Sustainability Yearbook 2024) ซึ่งเป็นผลจากการเข้าร่วมประเมินความยั่งยืนในระดับสากล โดย S&P Global ผู้ให้บริการข้อมูลด้านการเงินและการจัดอันดับความน่าเชื่อถือระดับโลก ซึ่งในปี 2566 มีบริษัทที่เข้าร่วมประเมินกว่า 9,400 บริษัท จาก 62 อุตสาหกรรมทั่วโลก โดยบริษัทที่ได้รับการคัดเลือก ต้องมีผลคะแนนอยู่ในกลุ่ม 15% แรกจากทุกบริษัทในกลุ่มอุตสาหกรรม รวมถึงได้รับคะแนนการประเมินบริษัทที่มีความยั่งยืน หรือ Corporate Sustainability Assessment (CSA) สูงกว่า 30 คะแนน และผลการดําเนินงานของบริษัท ต้องอยู่ใน 30% แรกจากทุกบริษัทในกลุ่มอุตสาหกรรมนั้น
การได้รับคัดเลือกครั้งนี้ เป็นอีกหนึ่งก้าวของความสําเร็จ ในการเดินหน้าสู่ความยั่งยืนอย่างเป็นรูปธรรมของธนาคารกรุงไทย ซึ่งเป็นหนึ่งในสถาบันการเงินของประเทศไทย ที่มีผลการดําเนินธุรกิจด้วยความยั่งยืนได้มาตรฐานระดับสากล ซึ่งหากพิจารณาคะแนนในแต่ละด้าน ทั้งสิ่งแวดล้อม สังคม และธรรมาภิบาล พบว่า ธนาคารกรุงไทย มีคะแนนเกินกว่าค่าเฉลี่ยของทั้งอุตสาหกรรมในทุกด้าน สะท้อนให้เห็นถึงความมุ่งมั่นในการดําเนินธุรกิจด้วยความรับผิดชอบต่อสิ่งแวดล้อม สังคม และธรรมาภิบาล (ESG) อย่างต่อเนื่อง โดยสอดคล้องกับเกณฑ์การประเมินดัชนีชี้วัดความยั่งยืนในระดับสากลของ DJSI (Dow Jones Sustainability Indices)
ธนาคารกรุงไทย ยังคงมุ่งมั่นดําเนินธุรกิจภายใต้หลักการกํากับดูแลกิจการที่ดี มีความโปร่งใส และเป็นธรรมต่อผู้มีส่วนได้ส่วนเสียทุกภาคส่วน ผ่านการคิดค้นพัฒนาผลิตภัณฑ์และบริการอย่างไม่หยุดนิ่ง เพื่อตอบโจทย์ลูกค้าทุกกลุ่ม โดยเฉพาะการนํานวัตกรรมเทคโนโลยีมาปรับใช้ เพื่อลดช่องว่างความเหลื่อมล้ําในสังคม สร้างการเข้าถึงบริการต่าง ๆ อย่างทั่วถึงและเท่าเทียม ควบคู่ไปกับการลงพื้นที่ให้ความรู้ด้านการเงินกับชุมชนในด้านการออม การลงทุน และสร้างวินัยทางการเงิน (Financial Literacy) ซึ่งจะเป็นภูมิคุ้มกันที่สามารถสร้างความมั่นคงให้กับการดําเนินชีวิต พร้อมเป็นส่วนหนึ่งในการช่วยพัฒนาผลิตภัณฑ์ชุมชน ให้กลายเป็นสินค้าที่มีมูลค่าเพิ่ม สร้างคน สร้างงาน เพิ่มพูนรายได้ให้สามารถดูแลตนเองได้อย่างยั่งยืน
รัฐบาลไทย-ข่าวทำเนียบรัฐบาล-นายกฯ ส่งเสริมแนวทางเศรษฐกิจดิจิทัล เพิ่มความปลอดภัยในการทำธุรกรรมออนไลน์ พร้อมจัดกิจกรรมสร้างความตระหนักรู้ภัยออนไลน์ เพื่อเป็นภูมิคุ้มกันให้ประชาชน
วันพุธที่ 21 กุมภาพันธ์ 2567
21/02/2567
นายกฯ ส่งเสริมแนวทางเศรษฐกิจดิจิทัล เพิ่มความปลอดภัยในการทําธุรกรรมออนไลน์ พร้อมจัดกิจกรรมสร้างความตระหนักรู้ภัยออนไลน์ เพื่อเป็นภูมิคุ้มกันให้ประชาชน
นายกฯ ส่งเสริมแนวทางเศรษฐกิจดิจิทัล เพิ่มความปลอดภัยในการทําธุรกรรมออนไลน์ พร้อมจัดกิจกรรมสร้างความตระหนักรู้ภัยออนไลน์ เพื่อเป็นภูมิคุ้มกันให้ประชาชน
วันนี้ (21 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ผลักดันการใช้นโยบายเศรษฐกิจดิจิทัลอย่างเต็มรูปแบบ เดินหน้าพัฒนาระบบการทําธุรกรรมทางออนไลน์ เน้นการพัฒนาโครงสร้างพื้นฐานดิจิทัลให้ครอบคลุมการใช้งานในทุกภาคส่วน มีความปลอดภัย ได้มาตรฐานในระดับสากล พร้อมสนับสนุนให้ประชาชนทุกคนรวมถึงหน่วยงานภาครัฐ และเอกชนเสริมเกราะความปลอดภัย มีความรู้เท่าทันภัยออนไลน์ สามารถทําธุรกรรมได้อย่างปลอดภัย
โฆษกประจําสํานักนายกรัฐมนตรี กล่าวว่า โดยที่รัฐบาลส่งเสริมการใช้เทคโนโลยีดิจิทัล เพื่ออํานวยความสะดวกในการทํางาน ตอบสนองความต้องการของผู้บริโภคและประชาชนได้ตามวัตถุประสงค์ เช่น การส่งเสริมให้หน่วยงานภาครัฐใช้ระบบคลาวด์ (Cloud) ส่งเสริมการใช้เทคโนโลยีปัญญาประดิษฐ์ (AI) รวมถึงการทําธุรกรรมออนไลน์อื่น ๆ จึงให้ความสําคัญกับความปลอดภัยทางเทคโนโลยีออนไลน์ด้วย ดังนั้น รัฐบาลพร้อมหน่วยงานที่เกี่ยวข้อง ได้ดําเนินมาตรการการรับมือเพื่อความปลอดภัย เช่น การตรวจและป้องปรามการรั่วไหลของข้อมูลส่วนบุคคล การใช้แอปพลิเคชันแจ้งเตือนหมายเลขโทรศัพท์เสี่ยงภัยออนไลน์ การแก้ปัญหาซื้อของออนไลน์แล้วได้ของไม่ตรงปก เพิ่มมาตรฐานบริการเก็บเงินปลายทาง (Cash on Delivery: COD) การนําเทคโนโลยี AI มาใช้วิเคราะห์ประมวลผลเพื่อสนับสนุนการรับมือกับปัญหาทางออนไลน์
นอกจากนี้ ได้จัดกิจกรรมเพื่อสร้างความตระหนักรู้ภัยออนไลน์ พัฒนาทักษะเตรียมความพร้อม โดยสํานักงานพัฒนาธุรกรรมทางอิเล็กทรอนิกส์ (ETDA) กระทรวงดิจิทัลเพื่อเศรษฐกิจและสังคม (ดีอี) ได้ดําเนินโครงการเพื่อเพิ่มพูนศักยภาพในการรับมือภัยทางออนไลน์ ผ่านการจัดโครงการสร้างภูมิคนไทยรู้ทันปัญหาออนไลน์ (1212 ETDA) “รู้ทันเกมโกง หยุดกลคนลวง” ติดต่อกันเป็นปีที่ 2 ผ่านแผนการดําเนินงานบูรณาการการทํางานร่วมกันระหว่างหน่วยงานที่เกี่ยวข้องทั้งจากส่วนกลางและในพื้นที่ โดยมีการจัดกิจกรรมในพื้นที่ต่าง ๆ ของประเทศ เพื่อถ่ายทอดความรู้ และสร้างความตระหนักรู้ภัยออนไลน์ให้กับคนในพื้นที่ห่างไกล ซึ่งในปีที่ผ่านมาได้มีผู้เข้าร่วมกิจกรรมเกือบ 5,000 คน จากกว่า 22 จังหวัด โดยในปี 2567 นี้ จะขยายเพิ่มอีก 10 จังหวัด เริ่มตั้งแต่เดือนกุมภาพันธ์ 2567 เป็นต้นไป
“นายกรัฐมนตรีส่งเสริมแนวทางเศรษฐกิจดิจิทัลอย่างเต็มรูปแบบ เพื่อให้เกิดการพัฒนาทางเทคโนโลยีดิจิทัลเท่าทันนานาชาติ เพิ่มขีดความสามารถในการแข่งขันในภูมิภาค โดยคํานึงถึงความปลอดภัยควบคู่กัน รวมทั้งส่งเสริมภูมิคุ้มกันออนไลน์ เพิ่มการตระหนักรู้ให้ประชาชนไม่กลัวการใช้ประโยชน์จากออนไลน์ แต่ก้าวทันภัยออนไลน์ดําเนินธุรกรรมออนไลน์ได้อย่างปลอดภัย” นายชัย กล่าว
รัฐบาลไทย-ข่าวทำเนียบรัฐบาล-ชาวสวนยางเฮ ! ยุครัฐบาลเศรษฐา ยางพาราพุ่ง 74บาท/กก.
วันพุธที่ 21 กุมภาพันธ์ 2567
ชาวสวนยางเฮ ! ยุครัฐบาลเศรษฐา ยางพาราพุ่ง 74บาท/กก.
ชาวสวนยางเฮ ! ยุครัฐบาลเศรษฐา ยางพาราพุ่ง 74บาท/กก.
ชาวสวนยางเฮ ! ยุครัฐบาลเศรษฐา ยางพาราพุ่ง 74บาท/กก.
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึง สถานการณ์ราคายางพาราในปัจจุบัน มีทิศทางที่ดีขึ้น ถ้าเปรียบเทียบราคาเฉลี่ยระหว่างเดือนกันยายน ปี 2566 กับ เดือนกุมภาพันธ์ ปี 2567 ชนิดยางแผ่นรมควันชั้น 3 ขยับขึ้นไปแตะกิโลกรัมละ 74 บาท จากเดิมปี 2566 อยู่ที่กิโลกรัมละ 51 บาท ยางแผ่นดิบคุณภาพดี ราคากิโลกรัมละ 70 บาท จากเดิมกิโลกรัมละ 49 บาท ขณะที่น้ํายางสด (DRC 100%) และ ยางก้อนถ้วย (DRC 100%) ได้ปรับตัวเพิ่มสูงขึ้นเช่นเดียวกัน ซึ่งการเพิ่มขึ้นของราคายางในช่วงที่ผ่านมา สะท้อนปัจจัยสนับสนุนจากภาครัฐภายใต้การนําของนายเศรษฐา ทวีสิน นายกรัฐมนตรี และร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ที่กํากับดูแล ได้วางมาตรการปราบปรามสินค้าเกษตรผิดกฎหมาย โดยจัดตั้งทีมสายลับยางรักษาผลประโยชน์ของพี่น้องเกษตรกร ส่งผลให้ราคาสินค้าเกษตรดีขึ้น และความต้องการใช้ยางมีแนวโน้มเพิ่มสูงขึ้น ตามการขยายตัวของอุตสาหกรรมยานยนต์ ล้อรถยนต์ และรถไฟฟ้า ถุงมือยางและผลิตภัณฑ์ยางทางการแพทย์
ทั้งนี้ องค์การเพื่อความร่วมมือทางเศรษฐกิจและการพัฒนา (OECD) คาดการณ์ว่า ปี 2567 GDP โลกขยายตัวร้อยละ 2.7 ขณะที่ผลผลิตยางพาราหลายพื้นที่มีแนวโน้มลดลง เนื่องจากต้นยางพาราเริ่มผลัดใบ โดยเฉพาะอย่างยิ่งในพื้นที่ภาคตะวันออกเฉียงเหนือ ส่งผลให้อุปทานยางในตลาดลดลงส่งผลบวกต่อราคายางมีราคาสูงขึ้น ข้อมูล ณ วันที่ 21 กุมภาพันธ์ 2567
รัฐบาลไทย-ข่าวทำเนียบรัฐบาล-ดีอี เปิดสัมมนาสร้างความรู้ความเข้าใจ “การคุ้มครองข้อมูลส่วนบุคคลสำหรับหน่วยงานภาครัฐ”
วันพุธที่ 21 กุมภาพันธ์ 2567
ดีอี เปิดสัมมนาสร้างความรู้ความเข้าใจ “การคุ้มครองข้อมูลส่วนบุคคลสําหรับหน่วยงานภาครัฐ”
ดีอี เปิดสัมมนาสร้างความรู้ความเข้าใจ “การคุ้มครองข้อมูลส่วนบุคคลสําหรับหน่วยงานภาครัฐ”
วันนี้ (21 กุมภาพันธ์ 2567) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นประธานกล่าวเปิดงานสัมมนาการสร้างความรู้ความเข้าใจเกี่ยวกับการปฏิบัติตามกฎหมายว่าด้วยการคุ้มครองข้อมูลส่วนบุคคลครั้งที่ 2 ในหัวข้อ “การคุ้มครองข้อมูลส่วนบุคคลสําหรับหน่วยงานภาครัฐ”ภายใต้โครงการศูนย์กลางการให้บริการทางวิชาการและให้คําปรึกษาเกี่ยวกับ พ.ร.บ. คุ้มครองข้อมูลส่วนบุคคล โดยมี ดร.ชุติมา หาญเผชิญ ผู้อํานวยการสํานักงานขับเคลื่อนการปฏิรูปประเทศยุทธศาสตร์ชาติ และการสร้างความสามัคคีปรองดอง, ผศ.สุทธิชัย งามชื่นสุวรรณ คณบดีคณะนิติศาสตร์มหาวิทยาลัยสงขลานครินทร์, ผศ.ศุภวัชร์ มาลานนท์ อาจารย์ผู้เชี่ยวชาญ บัณฑิตวิทยาลัยการจัดการ และนวัตกรรม มหาวิทยาลัยเทคโนโลยีพระจอมเกล้าธนบุรี เป็นผู้ดําเนินการเสวนา พร้อมด้วยผู้ที่เกี่ยวข้อเข้าร่วม ณ ศูนย์ประชุมวายุภักษ์ โรงแรมเซ็นทราศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ
______________________________
รัฐบาลไทย-ข่าวทำเนียบรัฐบาล-​“คารม” เผยข่าวดี กรมการจัดหางาน รับสมัครหญิงไทย ทำงานประเทศมาเลเซีย ไม่จำกัดวุฒิฯ จำนวน 50 อัตรา ฟรี! ค่าตั๋วเครื่องบินไป ค่ารถโดยสารประจำทางกลับ อาหาร ที่พัก มีประกันสุขภาพ
วันพุธที่ 21 กุมภาพันธ์ 2567
21/02/2567
​“คารม” เผยข่าวดี กรมการจัดหางาน รับสมัครหญิงไทย ทํางานประเทศมาเลเซีย ไม่จํากัดวุฒิฯ จํานวน 50 อัตรา ฟรี! ค่าตั๋วเครื่องบินไป ค่ารถโดยสารประจําทางกลับ อาหาร ที่พัก มีประกันสุขภาพ
​“คารม” เผยข่าวดี กรมการจัดหางาน รับสมัครหญิงไทย ทํางานประเทศมาเลเซีย ไม่จํากัดวุฒิฯ จํานวน 50 อัตรา ฟรี! ค่าตั๋วเครื่องบินไป ค่ารถโดยสารประจําทางกลับ อาหาร ที่พัก มีประกันสุขภาพ สมัครได้ถึง 31 มีนาคม 2567
วันนี้ 21 ก.พ. 67 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า กรมการจัดหางาน กระทรวงแรงงานเปิดรับสมัครคนหางานเพื่อไปทํางานกับนายจ้าง Thai Odyssey Sdn. Bhd. ประเทศมาเลเซีย (รอบที่ 2) ซึ่งประกอบกิจการร้านนวด ในตําแหน่งพนักงานนวด จํานวน 50 อัตรา ค่าจ้าง 3,000 ริงกิตต่อเดือน หรือประมาณ 22,195 บาท (ขึ้นกับอัตราแลกเปลี่ยน) มีระยะเวลาจ้างงาน 1 ปี โดยนายจ้างจะจัดหาที่พัก และจัดรถรับส่งไป-กลับ ระหว่างที่พัก-ที่ทํางาน จัดเตรียมอาหารให้วันละ 3 มื้อ จ่ายค่าตั๋วโดยสารเครื่องบินขาไป และค่ารถโดยสารประจําทางขากลับประเทศไทย เมื่อทํางานครบสัญญาจ้าง พร้อมประกันคุ้มครองการบาดเจ็บในระหว่างการทํางาน ประกันสุขภาพตามที่รัฐบาลประเทศมาเลเซียกําหนด และประกันสุขภาพแบบกลุ่ม
นายคารม กล่าวว่า คุณสมบัติที่นายจ้างบริษัท Thai Odyssey Sdn. Bhd. แจ้งความต้องการ เป็นเพศหญิง อายุระหว่าง 21 - 44 ปี ไม่จํากัดวุฒิการศึกษา มีประสบการณ์ในการนวดไทย นวดเท้า โดยมีใบรับรองการฝึกอบรมการนวด อย่างน้อย 150 ชม. มีสุขภาพแข็งแรง ได้รับการตรวจสุขภาพกับโรงพยาบาลที่กําหนด
“สําหรับการรับสมัครในครั้งนี้ เป็นการดําเนินการเพื่อจัดส่งคนหางานไปทํางานต่างประเทศโดยวิธีรัฐจัดส่ง คนหางานไม่ต้องเสียค่าสมัครหรือค่าบริการใด ๆ ทั้งสิ้น ผู้ที่ได้รับการคัดเลือกไปทํางานจ่ายเพียงค่าใช้จ่ายที่จําเป็น ได้แก่ ค่าถ่ายรูป ค่าทําหนังสือเดินทาง (กรณียังไม่มี) ค่าตรวจสุขภาพ และค่าสมัครสมาชิกกองทุนเพื่อช่วยเหลือคนหางานไปทํางานในต่างประเทศ รวมค่าใช้จ่าย ประมาณ 6,500 บาท โดยผู้สนใจสามารถยื่นใบสมัครทาง Email: doe.malaysia1@gmail.com ได้ตั้งแต่วันที่ 15 กุมภาพันธ์ - 31 มีนาคม 2567 ตลอด 24 ชม. โดยไม่เว้นวันหยุดราชการ สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือกองบริหารแรงงานไทยไปต่างประเทศ หมายเลขโทรศัพท์ 0 2245 1034 หรือสายด่วนกระทรวงแรงงาน โทร. 1506 กด 2 กรมการจัดหางาน ในวันและเวลาราชการ” นายคารม ย้ํา
รัฐบาลไทย-ข่าวทำเนียบรัฐบาล-“มนพร” มอบ ขสมก. จัดรถเฉพาะกิจให้บริการฟรี 3 เส้นทาง ให้กับประชาชนเดินทางไปสักการะพระบรมสารีริกธาตุ และพระอรหันตธาตุฯ ณ ท้องสนามหลวง เริ่ม 24 กุมภาพันธ์ - 3 มีนาคม 2567
วันพุธที่ 21 กุมภาพันธ์ 2567
“มนพร” มอบ ขสมก. จัดรถเฉพาะกิจให้บริการฟรี 3 เส้นทาง ให้กับประชาชนเดินทางไปสักการะพระบรมสารีริกธาตุ และพระอรหันตธาตุฯ ณ ท้องสนามหลวง เริ่ม 24 กุมภาพันธ์ - 3 มีนาคม 2567
....
นางมนพร เจริญศรี รัฐมนตรีช่วยว่าการกระทรวงคมนาคม เปิดเผยว่า ตามที่รัฐบาลได้จัดพิธีอัญเชิญพระบรมสารีริกธาตุจากพิพิธภัณฑ์สถานแห่งชาติอินเดีย ณ กรุงนิวเดลี พร้อมพระอรหันตธาตุของพระสารีบุตร และพระโมคคัลลานะ จากสถูปโบราณปิปราห์วา เมืองสาญจี สาธารณรัฐอินเดีย มาประดิษฐานเป็นการชั่วคราว ณ ประเทศไทย เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยเปิดให้ประชาชนเข้าสักการะ ณ มณฑลพิธีท้องสนามหลวง ระหว่างวันที่ 24 กุมภาพันธ์ - 3 มีนาคม 2567 นั้น ตนได้มอบหมายให้องค์การขนส่งมวลชนกรุงเทพ (ขสมก.) จัดรถโดยสารฟรีให้บริการรับ - ส่งประชาชนที่ต้องการเดินทางไปสักการะพระบรมสารีริกธาตุ และพระอรหันตธาตุฯ พร้อมเน้นย้ําการให้บริการที่สะดวก ปลอดภัย ตามนโยบาย “ราชรถยิ้ม” เพื่อสร้างรอยยิ้มให้กับภาคการคมนาคมขนส่งในทุกมิติ
ด้านนายกิตติกานต์ จอมดวง จารุวรพลกุล ผอก.ขสมก. กล่าวว่า ขสมก. ได้เตรียมความพร้อมจัดรถโดยสารเฉพาะกิจ (จอดรับ - ส่งทุกป้าย) ให้บริการฟรี 3 เส้นทาง เพื่ออํานวยความสะดวกประชาชนเดินทางไปสักการะพระบรมสารีริกธาตุและพระอรหันตธาตุฯ โดยมีรายละเอียด ดังนี้
- เส้นทางที่ 1 อนุสาวรีย์ชัยสมรภูมิ (ฝั่งเกะพญาไท) - สนามหลวง (ใต้สะพานสมเด็จพระปิ่นเกล้า)
- เส้นทางที่ 2 วงเวียนใหญ่ - สนามหลวง (ตรงข้ามศาลฎีกา)
- เส้นทางที่ 3 ท่าช้าง - สนามหลวง (ตรงข้ามศาลฎีกา)
ทั้งนี้ รถโดยสารเฉพาะกิจทั้ง 3 เส้นทาง จะให้บริการตั้งแต่เวลา 08.00 - 21.00 น. โดยปล่อยรถ ออกวิ่งทุก 20 นาที ท่าต้นทางรถคันแรกให้บริการเวลา 08.00 น. รถคันสุดท้ายให้บริการเวลา 20.30 น. ท่าปลายทางรถคันสุดท้ายให้บริการเวลา 21.00 น. หรือจนกว่าจะส่งประชาชนออกจากพื้นที่หมด
รัฐบาลไทย-ข่าวทำเนียบรัฐบาล-“รมว.ธรรมนัส” เผย ความคืบหน้าข้อพิพาทที่ดินทับซ้อน ส.ป.ก.เขาใหญ่ คาดโครงการ One Map โดยกรมแผนที่ทหาร ใช้เวลาไม่เกิน 3 สัปดาห์รู้ผล อีกทั้งยกเลิกเอกสารสิทธิพื้นที่ที่มีปัญหา พร้อมออ
วันพุธที่ 21 กุมภาพันธ์ 2567
“รมว.ธรรมนัส” เผย ความคืบหน้าข้อพิพาทที่ดินทับซ้อน ส.ป.ก.เขาใหญ่ คาดโครงการ One Map โดยกรมแผนที่ทหาร ใช้เวลาไม่เกิน 3 สัปดาห์รู้ผล อีกทั้งยกเลิกเอกสารสิทธิพื้นที่ที่มีปัญหา พร้อมออ
“รมว.ธรรมนัส” เผย ความคืบหน้าข้อพิพาทที่ดินทับซ้อน ส.ป.ก.เขาใหญ่ คาดโครงการ One Map โดยกรมแผนที่ทหาร ใช้เวลาไม่เกิน 3 สัปดาห์รู้ผล อีกทั้งยกเลิกเอกสารสิทธิพื้นที่ที่มีปัญหา พร้อมออกกฎห้ามจัดสรรที่ดินทํากินเขตชนกันอย่างเด็ดขาด
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายวิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช และพลโท ชาคร บุญภักดี เจ้ากรมแผนที่ทหาร แถลงข่าวกรณีพิพาทพื้นที่ทับซ้อนในที่ดิน ส.ป.ก.- อุทยานแห่งชาติเขาใหญ่ ตําบลหมูสี อําเภอปากช่อง จังหวัดนครราชสีมา ว่า ขณะนี้รัฐบาลได้มีการมอบหมายกระทรวงกลาโหม โดยกรมแผนที่ทหาร ซึ่งมีหน้าที่รับผิดชอบโดยตรงเกี่ยวกับการแก้ปัญหาพื้นที่ทับซ้อน เดินหน้าจัดทําแนวเขตของรัฐหรือโครงการ One Map เพื่อตรวจสอบและป้องกันการเกิดข้อพิพากอื่น ๆ เพิ่มเติมในอนาคต คาดว่าใช้เวลาตรวจสอบความชัดเจนประมาณไม่เกิน 3 สัปดาห์ สําหรับพื้นที่พิพาทดังกล่าวได้มอบหมาย ส.ป.ก. ให้มีการยกเลิกเอกสารสิทธิทั้งหมดทุกแปลง และในฐานะประธานคณะกรรมการปฏิรูปที่ดินเพื่อเกษตรกรรม เตรียมออกแนวทางการปฏิบัติห้ามและหลีกเลี่ยงไม่ให้จัดสรรที่ดินที่มีแนวเขตชนกันระหว่างพื้นที่ป่าหรือพื้นที่อุทยานฯ ให้เกษตรกรทํากินอย่างเด็ดขาด อย่างไรก็ตาม จะดําเนินการจัดสรรที่ดินทํากินให้เกษตรกรในพื้นที่อื่นต่อไป
กระทรวงเกษตรฯ โดย ส.ป.ก. ได้จัดตั้งกรรมการสอบสวนข้อเท็จจริงกรณีดังกล่าว ดังนั้นเจ้าหน้าที่ที่ปฏิบัติงานในพื้นที่ จ.นครราชสีมาจึงต้องกลับมาปฏิบัติงาน ณ ส.ป.ก.ส่วนกลางทั้งหมดก่อน เพื่อความโปร่งใสในการสอบสวนข้อเท็จจริง ทั้งนี้ รัฐมนตรีว่าการเกษตรฯ กล่าวว่า เจ้าหน้าที่ทั้งสองหน่วยงานต่างก็ทํางานเพื่อประเทศชาติบ้านเมือง ฉะนั้น เราต้องให้ความเป็นธรรมแก่เจ้าหน้าที่ทั้งสองหน่วยงาน
รัฐบาลไทย-ข่าวทำเนียบรัฐบาล-ครม.ไฟเขียว จัดใหญ่สงกรานต์ปี 67 "Maha Songkran World Water Festival" ดันอัตลักษณ์ 5 ภาค
วันพุธที่ 21 กุมภาพันธ์ 2567
ครม.ไฟเขียว จัดใหญ่สงกรานต์ปี 67 "Maha Songkran World Water Festival" ดันอัตลักษณ์ 5 ภาค
.....
ครม.ไฟเขียว จัดใหญ่สงกรานต์ปี 67 "Maha Songkran World Water Festival" ดันอัตลักษณ์ 5 ภาค
.
- ครม. (วันที่ 20 ก.พ. 2567) มีมติอนุมัติงบประมาณฯ 104 ล้านบาท เพื่อดําเนินโครงการ "Maha Songkran World Water Festival เย็นทั่วหล้า มหาสงกรานต์ 2567" โดยงานจะขึ้นระหว่างวันที่ 11–15 เม.ย. 67 ที่กรุงเทพฯ และพื้นที่อัตลักษณ์ 5 ภูมิภาคทั่วประเทศไทย เช่น เชียงใหม่ เชียงราย ลําปาง สุโขทัย นครศรีธรรมราช โดยมีกลุ่มเป้าหมายเป็นนักท่องเที่ยวทั่วโลก
.
- กิจกรรมภายในงาน เช่น ขบวนรถพาเหรดสงกรานต์จากกลุ่มจังหวัดเป้าหมาย 16 จังหวัด 11 อุตสาหกรรม Soft Power (อาหาร กีฬา เฟสติวัล ท่องเที่ยว ดนตรี หนังสือ ภาพยนตร์ เกม ศิลปะ ออกแบบ และแฟชั่น), การแสดงทางศิลปวัฒนธรรม, การแสดงดนตรีจากศิลปินที่มีชื่อเสียงทั้งในประเทศและต่างประเทศ, การนําเสนอประเพณีสงกรานต์ในแต่ละภูมิภาค การแสดงน้ําพุประกอบดนตรี เป็นต้น
.
วัตถุประสงค์การการจัดงาน:
- อนุรักษ์และสืบทอดประเพณีไทย
- เฉลิมฉลองในโอกาสที่ยูเนสโกได้ประกาศขึ้นทะเบียนให้ “สงกรานต์ในประเทศไทย” เป็นรายการมรดกทางวัฒนธรรมที่จับต้องไม่ได้ของมนุษยชาติ
- กระตุ้นการสร้างรายได้จากการท่องเที่ยว และผลักดันให้ประเทศไทย ติด 1 ใน 10 ประเทศสุดยอดเฟสติวัลของโลก
.
ผลที่คาดว่าจะได้รับจากการจัดงานฯ
- สร้างสิทธิบัตร Intellectual Property Festival เพื่อเชิดชูงานที่มีเอกลักษณ์ความเป็นไทย
- มีนักท่องเที่ยวเข้าร่วมงานมากกว่า 200,000 คน สร้างรายได้และเงินหมุนเวียนในช่วงเทศกาลสงกรานต์ประมาณ 3,125 ล้านบาท
.
อ่านเพิ่มเติม คลิก https://www.thaigov.go.th/news/contents/details/79200
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-วิทยาลัยพยาบาลกองทัพบก ประชาสัมพันธ์กำลังพลและครอบครัว รวมถึงน้องๆ และประชาชนทั่วไป ที่สนใจสมัครเป็นนักเรียนพยาบาลกองทัพบก และนักเรียนผู้ช่วยพยาบาล ประจำปีการศึกษา 2567
วันพุธที่ 21 กุมภาพันธ์ 2567
วิทยาลัยพยาบาลกองทัพบก ประชาสัมพันธ์กําลังพลและครอบครัว รวมถึงน้องๆ และประชาชนทั่วไป ที่สนใจสมัครเป็นนักเรียนพยาบาลกองทัพบก และนักเรียนผู้ช่วยพยาบาล ประจําปีการศึกษา 2567
ที่มา กองทัพบก
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-นายกฯนำคณะร่วมกิจกรรมส่งเสริมการท่องเที่ยว จ ชายแดนใต้ “เที่ยวใต้ สุดใจ”
วันพุธที่ 21 กุมภาพันธ์ 2567
21/02/2567
นายกฯนําคณะร่วมกิจกรรมส่งเสริมการท่องเที่ยว จ ชายแดนใต้ “เที่ยวใต้ สุดใจ”
นายกฯนําคณะร่วมกิจกรรมส่งเสริมการท่องเที่ยว จ ชายแดนใต้ “เที่ยวใต้ สุดใจ” ระหว่าง 27 - 29 ก.พ นี้
วันนี้(21 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะประกอบด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา พันตํารวจเอก ทวี สอดส่อง รัฐมนตรีว่าการกระทรวงยุติธรรม และนายเสริมศักดิ์ พงษ์พานิช รัฐมนตรีว่าการกระทรวงวัฒนธรรมลงพื้นที่ตรวจราชการกลุ่มจังหวัดภาคใต้ (ปัตตานี ยะลา นราธิวาส) ในระหว่างวันที่ 27 - 29 กุมภาพันธ์ 2567 โดยมีกําหนดการ ดังนี้
วันที่ 27 กุมภาพันธ์ 2567 ณ จังหวัดปัตตานี นายกรัฐมนตรีเยี่ยมชมตลาดวิถีชุมชนพื้นบ้านจังหวัดปัตตานี พบปะผู้นําท้องที่ ผู้นําท้องถิ่น และประชาชน ณ มัสยิดกรือเซะ อ.เมืองปัตตานี จากนั้น นายกรัฐมนตรีจะเยี่ยมชมสถานที่ท่องเที่ยวเมืองปัตตานี ได้แก่ บ้านขุนพิทักษ์รายา บ้านเลขที่ 5 กือดาจีนอ ตลาดวัฒนธรรมกือดาจีนอ ศาลเจ้าเล่งจูเกียง (เจ้าแม่ลิ้มกอเหนี่ยว) พร้อมเยี่ยมชมมหกรรมท่องเที่ยวปัตตานีอาเซียน “กตัญญูคู่ฟ้ามหาสมโภชเจ้าแม่ลิ้มกอเหนี่ยวปัตตานี” ประจําปี 2567 นอกจากนี้ นายกรัฐมนตรีจะพบปะคณะกรรมการอิสลามและคณะกรรมการมัสยิด และเยี่ยมชมมัสยิดกลางจังหวัดปัตตานี ณ มัสยิดกลางจังหวัดปัตตานี อ.เมืองปัตตานี
วันที่ 28 กุมภาพันธ์ 2567 ณ จังหวัดยะลา นายกรัฐมนตรีเดินทางเยี่ยมชมอุทยานการเรียนรู้ยะลา (TK Park) อ.เมืองยะลา และเยี่ยมชมกิจกรรมส่งเสริมสินค้า “ปลานิลสายน้ําไหลเบตง” และ “ปลาพลวงชมพูฮาลาบาลา” สู่ GI ไทย โดยกรมทรัพย์สินทางปัญญา พร้อมพบปะเกษตรกรผู้เลี้ยงปลา อ.เบตง นอกจากนี้ นายกรัฐมนตรีจะการเยี่ยมชมกิจกรรมภายในสวนไม้ดอกเมืองหนาวเบตง (สวนหมื่นบุปผา) อ.เบตง และติดตามผลการดําเนินงานของด่านศุลกากรเบตง ณ ด่านศุลกากรเบตง อ.เบตง รวมถึงเยี่ยมชมอุโมงค์เบตงมงคลฤทธิ์ อุโมงค์ลอดภูเขาแห่งแรกของประเทศไทย และเยี่ยมชม Skywalk อัยเยอร์เวง อ.เบตง
วันที่ 29 กุมภาพันธ์ 2567 ณ จังหวัดนราธิวาส นายกรัฐมนตรีเยี่ยมชมกิจกรรมภายในพิพิธภัณฑ์มรดกวัฒนธรรมอิสลามและศูนย์การเรียนรู้คัมภีร์อัล-กุรอาน และพบปะกับคณะกรรมการอิสลามประจําจังหวัดนราธิวาส ทั้งนี้ นายกรัฐมนตรีจะเป็นประธานการประชุมหารือยกระดับการท่องเที่ยวและพัฒนาการท่องเที่ยวในสามจังหวัดชายแดนใต้ ณ ห้องประชุมพิพิธภัณฑ์ ต.ละหาร อ.ยี่งอ ทั้งนี้ กําหนดการอาจมีการเปลี่ยนแปลงตามความเหมาะสม
“เป้าหมายของการลงพื้นที่ตรวจราชการ ณ จังหวัดปัตตานี จังหวัดยะลา และจังหวัดนราธิวาส นายกรัฐมนตรีต้องการให้มีการส่งเสริมการท่องเที่ยว เพิ่มกิจกรรมการท่องเที่ยวในพื้นที่สามจังหวัดชายแดนใต้ เพื่อให้เกิดกิจกรรมการกระตุ้นเศรษฐกิจและความครึกครื้นภายในจังหวัด ซึ่งประชาชนในพื้นที่มีอัธยาศัยและการเป็นเจ้าบ้านที่ดี รวมทั้งมีทั้งศิลปะวัฒนธรรมสถานที่ท่องเที่ยวทางธรรมชาติและอาหารท้องถิ่นที่ขึ้นชื่อ ทั้งหมดนี้ผนวกรวมกันแล้วเชื่อว่าจังหวัดชายแดนใต้มีศักยภาพในด้านการท่องเที่ยวไม่แพ้ที่อื่น” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-เหลือเวลาอีกเพียง 9 วันเท่านั้น !!! โอกาสเข้าเป็นนักเรียนนายเรือมาถึงแล้ว
วันพุธที่ 21 กุมภาพันธ์ 2567
เหลือเวลาอีกเพียง 9 วันเท่านั้น !!! โอกาสเข้าเป็นนักเรียนนายเรือมาถึงแล้ว
โรงเรียนนายเรือเปิดรับสมัครนักเรียนเตรียมทหาร
(ในส่วนของกองทัพเรือ) ประจําปีการศึกษา 2567
เปิดรับสมัครตั้งแต่ 18 มกราคม – 29 กุมภาพันธ์ 2567
คุณสมบัติ
- เพศชาย
- อายุระหว่าง 16 - 18 ปี
- สําเร็จการศึกษาชั้น ม.4 หรือเทียบเท่า
สามารถสมัครทาง Internet เพียงช่องทางเดียว
http://www.rtna.ac.th
http://www.admission-rtna.net
สอบถามรายละเอียดเพิ่มเติม
โทร. 0 2475 3995, 0 2475 7435 ทุกวันราชการ
อย่ารอช้า โอกาสที่น้อง ๆ จะสามารถออกแบบอนาคตของตัวเองได้อย่างหลากหลาย ไม่ว่าจะเลือกเป็น
ผู้บังคับการเรือ Ship Captain
นักบินนาวี Navy Pilot
นักเรือดําน้ํา Submariner
วิศวกรเรือ Ship Engineer
ทหารนาวิกโยธิน Marine
นักทําลายใต้น้ําจู่โจม Navy Seal
นักประดาน้ํา ถอดทําลายอมภัณฑ์ EOD
และอีกหลายสายงานที่น่าสนใจ
ที่มาเพจ กองทัพเรือ
รัฐบาลไทย-ข่าวทำเนียบรัฐบาล-“ศุภมาส” ร่วมประชุมบอร์ดอีวี ชูนโยบาย “อว. For EV” สนองนโยบายรัฐบาลดันไทยเป็นศูนย์กลางอีวีอาเซียน
วันพุธที่ 21 กุมภาพันธ์ 2567
“ศุภมาส” ร่วมประชุมบอร์ดอีวี ชูนโยบาย “อว. For EV” สนองนโยบายรัฐบาลดันไทยเป็นศูนย์กลางอีวีอาเซียน
.....
“ศุภมาส” ร่วมประชุมบอร์ดอีวี ชูนโยบาย “อว. For EV” สนองนโยบายรัฐบาลดันไทยเป็นศูนย์กลางอีวีอาเซียน
เมื่อวันที่ 21 ก.พ. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะกรรมการนโยบายยานยนต์ไฟฟ้าแห่งชาติ (บอร์ดอีวี) ครั้งที่ 1/2567 โดยมี นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม นายลวรณ แสงสนิท ปลัดกระทรวงการคลัง นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) ร่วมกับผู้ที่เกี่ยวข้องเข้าร่วมประชุม ณ ตึกภักดีบดินทร์ ทําเนียบรัฐบาล
นางสาวศุภมาส กล่าวว่า หลังจากที่ นายเศรษฐา ทวีสิน นายกรัฐมนตรีในฐานะประธานบอร์ดได้มอบนโยบายในการประชุมครั้งแรกให้มุ่งเน้นการพัฒนาเทคโนโลยีและองค์ความรู้ในประเทศ โดยนําภาคการศึกษาเข้ามามีส่วนร่วม เพื่อให้เกิดการถ่ายทอดเทคโนโลยีที่เหมาะสม กระทรวง อว. ซึ่งมีพันธกิจในการผลิตบุคลากรในระดับอุดมศึกษา พัฒนาองค์ความรู้ เทคโนโลยี และสนับสนุนงานวิจัยนวัตกรรม จึงได้มีนโยบาย “อว. For EV” ขึ้นมา โดยมี 3 แผนงาน ซึ่งประกอบด้วย 1.การพัฒนาบุคลากรด้านยานยนต์ไฟฟ้า (EV-HRD) รองรับอุตสาหกรรมยานยนต์ไฟฟ้า 2.การเปลี่ยนจากการใช้รถยนด์ไอซีอีมาเป็นรถยนต์ไฟฟ้าในมหาวิทยาลัยและหน่วยงานในกระทรวง (EV-Transformation) พร้อมพัฒนาโครงสร้างพื้นฐานรองรับการใช้งานยานยนต์ไฟฟ้าในสัดส่วนที่สูงขึ้น และ 3.การวิจัยพัฒนาเพื่อสร้างนวัตกรรมยานยนต์ไฟฟ้า (EV-Innovation) เพื่อยกระดับอุตสาหกรรมยานยนต์ไฟฟ้าในประเทศ
“โดยขณะนี้ทั้ง 3 แผนงานได้เริ่มขับเคลื่อนแล้ว ซึ่งกระทรวง อว. เชื่อว่า นโยบาย “อว. For EV” จะสามารถสนับสนุนนโยบายส่งเสริมการใช้ยานยนต์ใฟฟ้าของรัฐบาล และดําเนินการเพื่อให้บรรลุเป้าหมายมาตรการที่กําหนดโดยคณะกรรมการนโยบายยานยนต์ไฟฟ้าแห่งชาติต่อไป” รมว.อว. กล่าว
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-หยุดเผา  = ให้ชีวิต
วันพุธที่ 21 กุมภาพันธ์ 2567
หยุดเผา = ให้ชีวิต
พะเยา แพร่ น่าน เชียงราย ห้ามเผาเด็ดขาด
ตั้งแต่ 15 กุมภาพันธ์ - 30 เมษายน 2567
กองทัพภาคที่ 3 โดย ศูนย์ปฏิบัติการดับไฟป่า ภาค 3 และ กอ.รมน. 17 จังหวัดภาคเหนือ
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหมจัดการทดสอบสมรรถ​ภาพร่างกายนายทหารชั้นนายพล
วันพุธที่ 21 กุมภาพันธ์ 2567
สํานักงานปลัดกระทรวงกลาโหมจัดการทดสอบสมรรถ​ภาพร่างกายนายทหารชั้นนายพล
เช้าวันนี้ พลเอก ธนะศักดิ์ ชื่นอิ่ม รองปลัดกระทรวงกลาโหม พร้อมด้วย พลเรือเอก สุพพัต ยุทธวงศ์ รองปลัดกระทรวงกลาโหม เข้ารับการทดสอบสมรรถภาพร่างกาย ประจําปี พ.ศ. 2567 ครั้งที่ 1
โดยมี นายทหารชั้นนายพลในสังกัดสํานักงานปลัดกระทรวงกลาโหม เข้าร่วมการทดสอบ ณ สํานักงานปลัดกระทรวงกลาโหม พื้นที่ศรีสมาน